Нұр-Сұлтан қаласы город Нур-Султан

**2022 жылы Ұлы Отан соғысындағы Жеңіс күнін мерекелеуге байланысты**

**Ұлы Отан соғысының ардагерлеріне қосымша әлеуметтік көмек көрсету туралы**

«Ардагерлер туралы» Қазақстан Республикасы Заңының 17-бабына сәйкес Нұр-Сұлтан қаласының мәслихаты **ШЕШТІ**:

1. 2022 жылы Нұр-Сұлтан қаласында тіркелген және тұрақты тұратын әрбір Ұлы Отан соғысының ардагеріне Ұлы Отан соғысындағы Жеңіс күніне қосымша 800 000 (сегіз жүз мың) теңге мөлшерінде әлеуметтік көмек көрсетілсін.

2. «Нұр-Сұлтан қаласының жұмыспен қамту және әлеуметтік қорғау басқармасы» мемлекеттік мекемесінің басшысы ақша қаражатының уақтылы төленуін қамтамасыз етсін.

3. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Нұр-Сұлтан қаласы**

**мәслихатының хатшысы Е. Каналимов**